Diari Oficial de la Generalitat Valenciana


Sumari del DOGV 848, del 17-06-1988 (1988/811446)

ORDRE de 30 de maig de 1988, de la Conselleria de Treball i Seguretat Social, per la qual es convoquen ajudes per a construcció, adquisició d'immobles i reforma amb canvi d'us d'immobles en matèria de Serveis Socials per a l'any 1988.
------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/05/30/(5)/dof/vci/html**

### Dades del document

Número de DOGV
:   848

Data del DOGV
:   17-06-1988

Secció del DOGV
:   DISPOSICIONS GENERALS

Número del document
:   1988/811446


Data del document
:   30-05-1988

Organisme emissor
:   Conselleria de Treball i Seguretat Social

Tipus de document
:   Ordre

Ordre de 30 de maig de 1988, de la Conselleria de Treball i Seguretat Social, per la qual s'autoritza nou termini per a la presentació de sol.licituds d'ajuda en matèria de Serveis Socials Generals i especialitzats.  
El Pla Econòmic Valencià 11 1988/91, contempla diferents plans d'actuació sectorial, entre els quals es troben les Ajudes en l?Area de Serveis Socials per a Construcció i Reforma amb canvi d'ús, de Centres i Institucions.  
A més, l'article 33 de la Llei de Pressupostos de la Generalitat Valenciana per a 1988 específica en l'apartat 2 que »les Conselleries sota la responsabilitat de les quals recaiga la gestió dels crèdits ( transferències de capital), regularan mitjançant les oportunes normes la concessió de les corresponents subvencions».  
Així mateix, a través del Decret 72/77, de 25 de maig, s'establí el Pla d'Ordenació dels Serveis Socials com a instrument de Planificació, Coneixement i Coordinació dels recursos existents.  
Tot això ha estat articulat a través de l?Ordre de 2 de desembre de 1987, de la Conselleria de Treball i Seguretat Social, per la qual es convocà el Sistema d?Ajudes en matèria de Serveis Socials Generals, Especialitzats i Prestacions Econòmiques Individualitzades pel que fa a l'Atenció Social Primària, i al manteniment i l?equipament dels diversos Serveis Especialitzats. Per la present Ordre es regulen les inversions en l?Area dels Serveis Socials que atenguen les necessitats més urgents, i corregint els desequilibris en la distribució dels recursos actuals.  
Article 1. Ambit  
Es convoquen Ajudes per a contribuir a la construcció, l'adquisició i la reforma amb canvi d'ús d?immobles dels Serveis Socials Generals i Especialitzats.  
Article 2. Objecte de l?Ajuda  
Aquestes Ajudes podran ser de tres tipus:  
A) Ajudes per a construcció.  
B) Ajudes per a adquisició.  
C) Ajudes per a reforma amb canvi d'ús.  
Article 3. Sol·licitants  
Podran sol·licitar aquestes ajudes les Corporacions Locals i Institucions sense finalitat lucrativa per a tots aquells serveis que hagen estat degudament autoritzats tal i com estableix el Decret 72/77, de 25 de maig, del Consell de la Generalitat Valenciana.  
Article 4. Documentació  
A més de complir el tràmit de sol·licitud de la corresponent Autorització, i documentació sol·licitada en l'article 4 del Decret 72/87, de 25 de maig, s'hi adjuntarà la documentació següent:  
- Instància subscrita per l'Alcalde President de l'Ajuntament o la Mancomunitat sol·licitadora de l'Ajuda. Quan concorreguen diversos Ajuntaments en una mateixa sol·licitud, la instància serà signada pel qui hi haja estat facultat pels Plens dels Ajuntaments respectius. En cas d'Institucions sense finalitat lucrativa, la instància serà subscrita per qui ostente la representació legal de l?Entitat o hi tinga poder suficient.  
- Compromís de no variar les finalitats del Centre al qual es destina la subvenció per un període de 20 anys com a mínim, aquest compromís pot fer-se constar en l'acord del Ple en el cas de Corporacions Locals o en l'acord de la Junta Directiva de les altres Entitats.  
1. En el cas d?Ajudes per a construcció i reforma amb canvi d'ús:  
a) Certificació del Secretari de la Corporació que les obres que es pretenen realitzar no estiguen executades amb anterioritat a l?exercici de 1988. En el cas d'Institucions sense finalitats lucratives, aquest certificat l?emetrà qui ostente la representació legal o hi tinga poder suficient.  
b) Certificat del Secretari de l'Ajuntament on farà constar que les obres projectades compleixen la Norma Urbanística aplicable.  
c) Pressupost Global amb expressió de les partides més significatives i llur valoració.  
d) Un programa d'actuacions que garantesca l?execució de les obres en el període de l'any en què es concedeix la subvenció.  
e) En cas d'Institucions sense finalitat lucrativa justificants d'estar al corrent de les obligacions fiscals i front a la Seguretat Social.  
2. En el supòsit d'adquisició d'immobles:  
a) Certificació del Registre de la Propietat on s'acredite la propietat del venedor de l?immoble objecte de l'adquisició i que aquest està lliure de càrregues i gravàmens.  
b) Documentació d'opció de compra on figurarà:  
- Data de caducitat.  
- Preu de compra.  
- Forma de pagament.  
c) Certificat de seguretat i, si s'escau, Memòria Valorada de la reparació necessària i suficient.  
Article 5. Lloc de presentació  
Els peticionaris de les Ajudes presentaran la sol·licitud i documentació requerida en la Direcció General de Serveis Socials, Passeig de l'Albereda, núm. 16 46763 - València.  
Article 6. Termini de presentació  
El termini de presentació serà de quinze dies hàbils següents a la data de publicació d'aquesta Ordre.  
Article 7. Tramitació  
La Direcció General de Serveis Socials fixarà els límits màxims d'acord amb les disponibilitats pressupostàries per a la valoració i concessió de les subvencions, atenent a llur planificació, a la racionalització dels serveis que es presten i a les limitacions pressupostàries.  
Article 8. Resolució  
Serà competència de la Direcció General de Serveis Socials la resolució de les peticions que es formulen per a aquest tipus d?Ajudes, sense perjudici del que disposa la Llei de Pressupostos de la Generalitat Valenciana.  
L?òrgan competent per a la resolució de l?expedient, a la vista de la documentació existent en cadascun i de les obligacions que s'adquiresquen per la concessió de l'Ajuda, podrà demanar els Informes d'Organismes i Entitats que crega avinents i realitzar les comprovacions que considere sobre l?exactitud de tot això.  
Article 9. Recursos  
Contra les resolucions que dicte el Director General de Serveis Socials, els interessats podran interposar Recurs d'Alçada davant el Conseller de Treball i Seguretat Social, en el termini de quinze dies hàbils, comptadors a partir de l?endemà de la notificació de la Resolució.  
Contra les Resolucions dels Recursos d'Alçada, podrà interposar-se Recurs Contencioso Administratiu, segons que estableix la Llei reguladora d'aqueixa jurisdicció.  
Article 10. Del pagament i la justificació de les subvencions   
En el cas de construcció o reforma amb canvi d'ús, els pagaments parcials o el total de la subvenció que es concedesca es faran contra certificació d'obra expedida per Tècnic competent, d'acord amb els percentatges i les condicions de finançament establertes en la concessió d'aquesta i, d'acord amb el Projecte presentat, aquestes certificacions es realitzaran segons el model oficial d'aquesta Conselleria, essent aprovades per la Comissió de Govern de les Corporacions Locals i, en el cas d'Institucions o Entitats sense finalitats lucratives, per la Junta Rectora.  
En el cas d'adquisició d'immobles, la justificació serà d'Escriptura de compra-venda per part de la Corporació Local o Institució sense finalitats lucratives, de la Junta Rectora.  
Sempre caldrà la presentació de la Domiciliació Bancària.  
Article 11. Comunicació del cobrament de la subvenció  
Amb posterioritat al cobrament de la subvenció les Entitats hauran de trametre a la Direcció General de Serveis Socials i en el termini d'un mes des de l?esmentada percepció, comunicació escrita d'haver-la rebuda segons les normes següents:  
En el cas de Corporacions Locals, carta de pagament amb expressió de la data, la quantia i el concepte, expedida pel Dipositari i intervinguda per l?Interventor de Fons, acreditativa de l?ingrés de la subvenció en la Caixa de la Corporació.  
En el cas d'Entitats sense finalitats lucratives, notificació del Director del Centre o Servei, comunicant la percepció de la subvenció amb indicació de data, quantia i concepte.  
DISPOSICIONS FINALS  
Primera  
Als locals dels Centres o Serveis subvencionats, haurà d'estar exposada en lloc visible la placa identificativa, on s'indique llur condició de subvencionat per la Generalitat.  
Segona  
L?incompliment total o parcial de qualssevol de les obligacions que condicionaren la concessió de la subvenció, constituirà causa determinant de la revocació de l'Ajuda i del reintegrament de l?import, amb el requeriment previ de la Direcció General de Serveis Socials. Si hom no feia, pertocarà la incoació de l?expedient administratiu, amb resolució motivada de l?òrgan que concedí la subvenció, que acordarà la revocació de la resolució susdita la qual, una vegada haja adquirit fermesa, serà executiva a través de la via administrativa corresponent.  
Tercera  
Aquesta Ordre vigirà l?endemà de la publicació en el Diari Oficial de la Generalitat Valenciana,- no obstant això, tindrà efectes des de l'1 de gener de 1988.  
DISPOSICIO DEROGATORIA  
Queden derogades les disposicions d'iguals o inferior rang que s'oposen a aquesta Ordre.  
València, 30 de maig de 1988.  
El Conseller de Treball i Seguretat Social,   
MIQUEL DOMENECH PASTOR


Còpia Permalink ELI